ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
REFERAT DE APROBARE
privind aprobarea finalizării și închiderii proiectului 
„Înființare centru de colectare prin aport voluntar în municipiul Câmpulung Moldovenesc" , cod proiect C3I1A0122000537, finanțat în cadrul  Planului Național de Redresare și Reziliență (PNRR), Componenta C3 – Managementul deșeurilor, INVESTIȚIA I1 - Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea Subinvestiției I.1.A -  Înființarea de centre de colectare prin aport voluntar, Titlu apel - PNRR/2022/C3/S/I.1.A., a indicatorilor tehnico-economici finali realizați, precum și asigurarea sustenabilității investiției
Proiectul „Înființare centru de colectare prin aport voluntar în municipiul Câmpulung Moldovenesc”, cod proiect C3I1A0122000537, a fost implementat de Unitatea Administrativ-Teritorială Municipiul Câmpulung Moldovenesc în cadrul Planului Național de Redresare și Reziliență, Componenta C3 – Managementul deșeurilor, în vederea dezvoltării infrastructurii de colectare separată a deșeurilor și îmbunătățirii sistemului de management al deșeurilor la nivelul municipiului.

Investiția a fost realizată în baza Contractului de finanțare nr. C3I1A0122000537 din data de 27.03.2023, încheiat cu Ministerul Mediului, Apelor și Pădurilor, în calitate de finanțator.

Lucrările aferente obiectivului de investiții au fost finalizate, recepția la terminarea lucrărilor fiind consemnată prin Procesul-verbal nr. 25.842 din data de 24.07.2026.

Având în vedere adresa nr. 86539/20.10.2026, prin care Ministerul Mediului, Apelor și Pădurilor, prin Direcția Generală PNRR, solicită transmiterea, până la data de 30.10.2026, a hotărârii Consiliului Local privind finalizarea proiectului, se impune adoptarea actului administrativ necesar îndeplinirii acestei obligații.

Totodată, este necesară aprobarea măsurilor privind asigurarea sustenabilității investiției, prin menținerea destinației obiectivului, asigurarea funcționării, exploatării, întreținerii și mentenanței acestuia, precum și asigurarea resurselor financiare necesare pe perioada prevăzută de legislația aplicabilă și de Contractul de finanțare.

Adoptarea hotărârii este necesară pentru formalizarea finalizării proiectului, îndeplinirea obligațiilor asumate de beneficiar și realizarea demersurilor privind închiderea proiectului și monitorizarea post-implementare.

Cu această prezentare supun aprobării dumneavoastră proiectul de hotărâre. 

PRIMAR,
Negură Mihăiţă
